అణు వార్హెడ్లు మోహరిస్తాం: కిమ్సియోల్, సెప్టెంబరు 16: క్షిపణి, అణు పరీక్షలతో అమెరికాను, దానిమిత్రదేశాలను వణికిస్తున్న ఉత్తరకొరియా పాలకుడు కిమ్ జోంగ్ ఉన్ అంతర్జాతీయ ఆంక్షలకు, ఒత్తిళ్లకు తలొగ్గేది లేదని తేల్చిచెప్పారు. సైనిక పాటవంలో అమెరికాతో సరిసమానం కావడమే లక్ష్యమన్నారు. ఈ లక్ష్య సాధనకు అతి చేరువలోనే ఉన్నామని, మరిన్ని క్షిపణి పరీక్షలు చేస్తామని తెగేసిచెప్పారు. ఉత్తరకొరియా శుక్రవారం జపాన్ మీదుగా ‘హ్వాసాంగ్-12’ క్షిపణిని విజయవంతంగా ప్రయోగించిన సంగతి తెలిసిందే. దీనిపై అమెరికా, దాని మిత్రదేశాలు, ప్రపంచ దేశాలు, ఐక్యరాజ్యసమితి మండిపడుతున్నాయి. 3,700కిలోమీటర్లు ప్రయాణించిన ఆ క్షిపణి పసిఫిక్ మహాసముద్రంలోని లక్ష్యాన్ని ఛేదించింది. ఇటీవల ఆ దేశం ప్రయోగించిన క్షిపణుల్లోకీ ఇదే శక్తిమంతమైనది, అధిక లక్ష్య ఛేదన సామర్థ్యం కలిగినది. దాని అసలు టార్గెట్ జపాన్లో అమెరికా సైనిక స్థావరం ఉన్న గువాన్దీవి కావడంతో అమెరికా, జపాన్, దక్షిణకొరియా కలవరపడుతున్నాయి. ఐరాస అపరిమిత ఆంక్షలు విధించినా అణ్వాయు ధ బలగాన్ని నిర్మించడం పూర్తయిందని కిమ్ తెలిపారు. ‘సైనిక శక్తితో మనల్ని ఢీకొట్టాలన్న దుస్సాహసానికి అమెరికా పాలకులు ఒడిగట్టకుండా చేయడమే మన తుది లక్ష్యం. మున్ముందు మరిన్ని క్షిపణి ప్రయోగాలు జరుపుతాం. అణ్వస్త్ర శక్తిగా పోరాట సామర్థ్యాన్ని మరింత పెంపొందించుకునే విధంగా భవిష్యత్ పరీక్షలన్నీ జరుగుతాయి. అసలు యుద్ధానికి అణు వార్హెడ్ల మోహరింపునకు ఓ వ్యవస్థను తీర్చిదిద్దడమే వీటి ధ్యేయం’ అని కిమ్ విస్పష్టంగా ప్రకటించారు.
anhu vaarhedlu moharistam: kimsiol, septembaru 16: kshipani, anhu pareekshalatho americanu, daanimitradesaalanu vanikistunna uttarakoriya palakudu kim jong un antarjaatiiya aankshalaku, ottillaku taloggedi ledani telchicheppaaru. sainika paatavamlo americatho sarisamanam kavadame lakshyamannaru. ee lakshya saadhanaku athi cheruvalone unnaamani, marinni kshipani pareekshalu chestamani tegesicheppaaru. uttarakoriya sukravaaram japan meedugaa ‘hwasang-12’ kshipanini vijayavantamgaa prayoginchina sangati telisinde. deenipai america, daani mitradesaalu, prapancha deshaalu, aikyaraajyasamiti mandipadutunnaayi. 3,700kilometerlu prayaaninchina aa kshipani pasific mahasamudramloni lakshyaanni chedinchindi. iteevala aa desham prayoginchina kshipanulloki ide saktimantamainadi, adhika lakshya chedana saamarthyam kaliginadi. daani asalu target japaanlo america sainika sthaavaram unna guvandivi kaavadamtho america, japan, dakshinakoriya kalavarapadutunnaayi. airasa aparimita aankshalu vidhinchinaa anvaayu dha balagaanni nirminchadam puurtayindani kim telipaaru. ‘sainika saktito manalni dheekottaalanna dussaahasaaniki america paalakulu odigattakunda cheyadame mana tudi lakshyam. munmundu marinni kshipani prayogaalu jaruputam. anvastra saktigaa porata saamarthyaanni marinta pempondinchukune vidhamgaa bhavishyat pareekshalannii jarugutaayi. asalu yuddhaaniki anhu warhedla moharimpunaku oo vyavasthanu teerchididdadame veeti dhyeyam’ ani kim vispashtamgaa prakatinchaaru.